Yugged ma iɛemmed i wul-is ad iḥemmel Sima ad as-truḥ tlelli iseg yettamen ad yaweḍ iswan-is ad iɛiwen medden, ɣef way-a ikukra anect-a yenna-yas-t-id srid, maca Sima mačči d tin ur nfehhem ara azal n tlelli i seg yettamen Maziɣ, maca ad ttbedd yid-s ad yelḥeq ɣur-sen, acku ula d nettat d tilelli-nni iɣef tettnadi, yes-s i tettidir acḥal-aya, d ayen tebɣa i yebɣa ula d netta, laḥmala-nsen ur d-tettili ara d aɛewwiq iwakken ad ṣṣiwḍen ɣer lebɣi n wulawen-nsen, d wayen ssarmen ad t-awḍen, dɣa ad naf Sima tessegza-yas-d i Maziɣ tamuɣli-s tessebgen-as-d belli urǧin tezmer ad teqqen, s umgired ad as-tefk afus n tallelt dima, ad as-tili d tamɛawent-is, ad as-tefk tabɣest iseg ara ikemmel amecwar, ur as-tetteg ara aɛewwiq deg tudert-is, acku d netta tḥemmel tefren-it-id gar yirgazen merra, d amezwaru tules-as-d ayen yeččur wul-is, temla-yas tisura n wallaɣ-is twala deg-s ayen tmenna, tufa-t ɣer ɣur-s ur ixuṣṣ deg kra, d axemmem, d talsa, d azal i tudert Ad naf anect-a mi d-tenna Sima: 99